Lav et referat af nedenstående tekst:

Tekst:
Den danske damedouble Kamilla Rytter Juhl/Lena Frier Kristiansen blev meget overraskende europamestre i Herning med en sejr over de engelske forhåndsfavoritter. Danmark fik søndag middag sine første europamestre i badminton ved EM 2008. Det skete, da damedoublen Kamilla Rytter Juhl/Lena Frier Kristiansen kickstartede finaledagen ved meget overraskende at besejre englænderne Gail Emms/Donna Kellogg 21-18, 21-18 foran et entusiastisk publikum i Messecenter Herning. Det var danskernes første sejr over englænderne. Juhl/Kristiansen blev tidligere i weekenden kvalificeret til OL i Beijing, og danskerne spillede en formidabel finale mod de forsvarende europamestre, der som nummer syv ligger otte placeringer over den danske duo på verdensranglisten. Danskerne fik ellers en rædselsfuld start på kampen og kom bagud 0-6 i første sæt. Men trin for trin fik de bidt sig fast og endte med at tage sættet 21-18 på deres første sætbold. Danskerne lagde pres på englænderne med gode offensive slag, og defensivt forsvarede de sig særdeles godt mod de rutinerede englændere. I andet sæt fulgtes de to par ad, inden Juhl/Kristiansen vandt kampen på deres anden matchbold og omfavnede hinanden og landstræner Steen S. Pedersen. /ritzau/

Referat:
Kamilla Rytter/Juhl vandt søndag overraskende EM-finalen i badminton i damedouble sammen med makkeren Lena Frier Kristiansen, som sidste sæson spillede for Vendsyssel Elite Badminton.